Deborah De Robertis

Deborah De Robertis (Luxenburgo, 1984ko otsailaren 12a) performancelaria eta argazkilaria da, toki publikoetan biluzik jarriz egiten dituen ekitaldiengatik ezaguna. Halako ekitaldiak egin ditu, esaterako, Orsay museoan eta Lurdako santutegian. Ekitaldi horiek gatazka legal ugari ekarri dizkiote.

 Bizitza 
Aita italiarra du, eta ama frantziarra. De Robertis Bruselan bizi da, eta performance eta bideo ikasketak egin zituen Bruselako Ikerketa Grafikoko Eskolan. 2013an, Luxenburgoko Kultura Ministerioak De Robertis aukeratu zuen Parisko Nazioarteko Arteen Hiriko artista egoitzarako.

 Lanak 
De Robertis ikusizko, bideoetako eta performanceetako artista bat da, eta zalantzan jartzen du eredu femeninoak artean duen posizio tradizionala. Frantziako Les Inrockuptibles aldizkarian hau adierazi zuen: «Gorputz biluzia erakustea eragin politikoa izan dezakeen ekintza bat da. Baina politikoa dena ez da hainbeste gorputza, baizik eta eragiten duen hausnarketa». Ezaguna da artearen historiako obra nagusiak performancetzat berrinterpretatzeagatik.

 Erreferentziak 

Kategoria:Emakume argazkilariak
Kategoria:Artista garaikideak
Kategoria:Performancelariak
Kategoria:Luxenburgoko argazkilariak